ເພື່ອສືບຕໍ່ເສີມຂະຫຍາຍມູນເຊື້ອແຫ່ງຄວາມສາມັກຄີຮ່ວມສໍາພັນສູ້ຮົບພິເສດລາວ-ຫວຽດ ນາມ ແລະ ສືບຕໍ່ເອົາໃຈໃສ່ສຶກສາອົບຮົມປະຫວັດມູນເຊື້ອຄວາມສາມັກຄີຮ່ວມສໍາພັນສູ້ຮົບພິເສດ ລາວ-ຫວຽດນາມໃນທົ່ວພັກ, ທົ່ວ ລັດ, ທົ່ວກອງທັບ ແລະ ປະຊາຊົນ ລາວບັນດາເຜົ່າຮັບຮູ້ເຊື່ອມຊຶມ ເຫັນໄດ້ຄວາມຫມາຍຄວາມສຳ ຄັນ, ຜົນງານ ແລະ ໄຊຊະນະການ ຊ່ວຍເຫຼືອອັນໃຫຍ່ຫຼວງລໍ້າຄ່າ ຂອງກອງທັບແລະ ປະຊາຊົນອ້າຍ ນ້ອງບົນຈິດໃຈສາກົນກໍາມະຊີບ ອັນຜ່ອງໄສ. ສະນັ້ນຈຶ່ງໄດ້ຈັດຕັ້ງ ໂຄສະນາດ້ວຍຫຼາຍຮູບການນັບ ທັງການຈັດຕັ້ງປາຖະກະຖາ ແລະ ໂຄສະນາຜ່ານສື່ຕ່າງໆຢ່າງກວ້າງ ຂວາງ, ທົ່ວເຖິງ ແລະ ເລິກເຊິ່ງນະໂຍບາຍການຕ່າງປະເທດ ຂອງພັກກັບເພື່ອນມິດຍຸດທະສາດ ໂດຍສະເພາະສັນຍາ ແລະ ອະນຸ ສັນຍາຕ່າງໆລະຫວ່າງສອງພັກ-ລັດ, ສອງກອງທັບໃຫ້ມີຜົນໄດ້ຮັບ ຫຼາຍກວ່າເກົ່າ.
ເດັດດ່ຽວຕ້ານທຸກ ກົນອຸບາຍພວກຈັກກະພັດ ແລະ ອິດທິກໍາລັງປໍລະປັກໂດຍສະ ເພາະຖ້ອຍທໍານອງຂອງພວກ ສັດຕູ ແລະ ຄົນບໍ່ດີທີ່ໂຄສະນາບິດ ເບືອນ, ແບ່ງແຍກຄວາມສາມັກ ຄີພິເສດລາວ-ຫວຽດນາມ ໃຫ້ ທັນການນັ້ນ ກົມໃຫຍ່ການ ເມືອງກອງທັບຈຶ່ງໄດ້ຈັດຕັ້ງພິທີ ປາຖະກະຖາວັນກຳລັງອາສາ ສະໝັກ ແລະ ຊ່ຽວຊານຫວຽດ ນາມໃນພະລະກິດປະຕິວັດຂອງ ປະຊາຊົນລາວບັນດາເຜົ່າຄົບ ຮອບ 70 ປີ ( 30/10/1949-30/10/2019 ) ຂຶ້ນ ໂດຍການ ເຂົ້າຮ່ວມເປັນປະທານ ແລະ ເຜິຍ ແຜ່ໂດຍ ສະຫາຍ ພົນຕີ ສອນ ທອງ ພົມລາວົງ ກໍາມະການຄະ ນະພັກກະຊວງ, ຮອງຫົວໜ້າ ກົມໃຫຍ່ການເມືອງກອງທັບ, ມີ ຄະນະພັກ-ຄະນະ ບັນຊາບັນດາ ກົມ, ກອງ, ຫ້ອງການ ແລະ ພະ ນັກງານ-ນັກຮົບໃນທົ່ວກົມໃຫຍ່ ການເມືອງກອງທັບເຂົ້າຮ່ວມຮັບ ຟັງ. ສະຫາຍ ພົນຕີ ສອນທອງ ພົມ ລາວົງ ໄດ້ໃຫ້ຮູ້ວ່າ: ຕະຫຼອດໄລ ຍະເວລາ 30 ກວ່າປີ ໃນການດໍາ ເນີນການຕໍ່ສູ້ຕ້ານລ່າເມືອງ ຂຶ້ນ ຝຣັ່ງ ແລະ ຈັກກະພັດອາເມຣິກາຮຸກຮານຂອງປະຊາຊົນລາວເຮົາ, ບັນດາກອງກໍາລັງອາສາສະໝັກ ແລະ ຊ່ຽວຊານການທະຫານ ຫວຽດນາມ ເຊິ່ງເປັນພາກສ່ວນ ໜຶ່ງຂອງກອງທັບປະຊາຊົນ ຫວຽດນາມວີລະຊົນໄດ້ຄຽງບ່າ ຄຽງໄຫຼ່ສູ້ຮົບພ້ອມກັບກອງທັບ ແລະ ປະຊາຊົນລາວເຮົາ, ຜ່ານ ຜ່າບັນດາຄວາມຫຍຸ້ງຍາກ, ສໍາ ເລັດໜ້າທີ່ຢ່າງສະຫງ່າລາສີ ເຊິ່ງ ແມ່ນພັກ ແລະ ປະຊາຊົນຫວຽດ ນາມມອບໝາຍໃຫ້, ປະກອບ ສ່ວນອັນຍິ່ງໃຫຍ່ເຂົ້າໃນໄຊຊະ ນະລວມຂອງການປະຕິວັດ, ນໍາ ເອົາ 2 ປະເທດຊາດ ລາວ-ຫວຽດ ນາມອ້າຍນ້ອງກັບຄືນສູ່ຄວາມ ເປັນເອກະລາດຢ່າງຮອບດ້ານ.
ຍ້ອນມີບັນດາຜົນງານອັນໃຫຍ່ ຫຼວງຂ້າງເທິງນັ້ນ, ບັນດາກໍາລັງ ອາສາສະໝັກ ແລະ ຊ່ຽວຊານ ການທະຫານຫວຽດນາມຍາມ ໃດກໍໄດ້ຍຶດໝັ້ນ ແລະ ເຊື່ອມຊຶມ ຢ່າງເລິກເຊິ່ງ ຕໍ່ກັບທັດສະນະ ແຫ່ງຄວາມສາມັກຄີສາກົນອັນ ບໍລິສຸດຜຸດຜ່ອງຂອງພັກກອມ ມຸຍນິດຫວຽດນາມເຊິ່ງປະທານ ໂຮ່ຈີ່ມິນ ທີ່ເຄົາລົບຮັກໄດ້ເວົ້າວ່າ: “ ຊ່ວຍປະຊາຊົນປະເທດເພື່ອນ ແມ່ນການຊ່ວຍຕົນເອງ ” ຖືການ ຕໍ່ສູ້ເພື່ອອິດສະຫຼະພາບເອກະ ລາດຂອງປະຊາຊົນບັນດາເຜົ່າ ລາວຄືກັບການປຕໍ່ສູ້ເພື່ອອິດສະຫຼະພາບເອກະລາດຂອງປະຊາ ຊົນຫວຽດນາມ, ຍ້ອນແນວນັ້ນ ຕະຫຼອດວິວັດແຫ່ງການຕໍ່ສູ້, ກໍ່ ສ້າງ ແລະ ເຕີບໃຫຍ່ຂອງກໍາລັງ ອາສາສະໝັກ ແລະ ຊ່ຽວຊານ ການທະຫານຫວຽດນາມຈຶ່ງ ໄດ້ຮັບຄວາມເຊື່ອໝັ້ນ, ຮັກແພງ, ຊ່ວຍເຫຼືອຄືກັບອ້າຍນ້ອງຮ່ວມ ອຸທອນຈາກກອງທັບ ແລະ ປະ ຊາຊົນລາວດ້ວຍຄວາມຜູກພັນ ທີ່ວ່າ: “ ເຂົ້າເມັດຫັກ, ຜັກເສັ້ນ ໜຶ່ງກໍແບ່ງປັນກັນ ” ຕົກມາໃນ ໄລຍະໃໝ່ຂອງການປະຕິບັດ ສອງໜ້າທີ່ຍຸດທະສາດຄື:
ພາ ລະກິດປົກປັກຮັກສາ ແລະ ກໍ່ ສ້າງປະເທດຊາດ, ມູນເຊື້ອຄວາມ ສາມັກຄີຮ່ວມສາໍພັນສູ້ຮົບແບບ ພິເສດລະຫວ່າງສອງຊາດ, ສອງ ກອງທັບ ລາວ-ຫວຽດນາມ ຍັງ ສືບຕໍ່ຮັກສາໄວ້ ແລະ ປັບປຸງໃຫ້ ເຕີບໃຫຍ່ຂະຫຍາຍຕົວຢ່າງບໍ່ຢຸດ ຢັ້ງດັ່ງຄໍາສອນ ຂອງສະຫາຍ ເລຂາທິການໃຫຍ່ພັກປະຊາຊົນປະຕິວັດລາວໄດ້ຢືນຢັນວ່າ: “ ພັກ- ລັດຖະບານ ແລະ ປະຊາຊົນລາວ ຈະເຮັດສຸດຄວາມສາມາດຂອງ ຕົນເພື່ອປະກອບສ່ວນພ້ອມກັບ ພັກ-ລັດຖະບານ ແລະ ປະຊາຊົນ ຫວຽດນາມອ້າຍນ້ອງປັບປຸງ ແລະ ເພີ່ມທະວີສາຍພົວພັນ ແລະ ຄວາມສາມັກຄີພິເສດນັ້ນໃຫ້ໝັ້ນຄົງຢືນຍົງຊົ່ວກາລະນານ.”
ທີ່ມາ: ຂ່າວ ກອງທັບ